Source: http://skolenie.slov-lex.sk/pravne-predpisy/SK/ZZ/2009/315/
Timestamp: 2020-05-28 00:44:06+00:00

Document:
315/2009 Z.z. - Vyhláška Ministerstva práce, sociál... - Slov-lex
315/2009 Z.z.
315/2009 Z. z.
z 22. júla 2009
o výške odmeny sprostredkovateľovi a rozhodcovi a výške a spôsobe úhrady nákladov konania pred rozhodcom
Ministerstvo práce, sociálnych vecí a rodiny Slovenskej republiky po dohode s Ministerstvom financií Slovenskej republiky podľa § 15 zákona č. 2/1991 Zb. o kolektívnom vyjednávaní v znení neskorších predpisov (ďalej len „zákon“) ustanovuje:
Ak sa zmluvné strany nedohodnú so sprostredkovateľom o odmene za jeho činnosť podľa § 12 zákona, patrí mu odmena vo výške 232 eur za každý spor.
Rozhodcovi za jeho činnosť v konaní podľa § 13 a 14 zákona patrí odmena vo výške 332 eur za každý spor; táto suma zahŕňa aj odmenu za nové rozhodnutie vydané v tom istom spore, ak krajský súd predchádzajúce rozhodnutie zrušil a v spore rozhoduje ten istý rozhodca.
Ak rozhoduje v spore po zrušení predchádzajúceho rozhodnutia krajským súdom nový rozhodca, patrí mu odmena vo výške 232 eur.
Rozhodcovi za jeho činnosť v konaní podľa § 13 a 14 zákona patrí okrem odmeny podľa § 2 aj úhrada nákladov konania vo výške 66 eur.
Cestovné náhrady rozhodcu sa určujú podľa osobitného predpisu.1)
Ak rozhoduje v spore po zrušení predchádzajúceho rozhodnutia krajským súdom ten istý rozhodca, patria mu len cestovné náhrady podľa odseku 2; ak rozhoduje v spore nový rozhodca, patrí mu úhrada nákladov konania podľa odsekov 1 a 2.
Ministerstvo práce, sociálnych vecí a rodiny Slovenskej republiky uhradí rozhodcovi náklady konania podľa § 2 a 3 do 30 dní odo dňa, keď sa dozvie o doručení rozhodnutia rozhodcu zmluvným stranám.
Pri určovaní výšky odmeny sprostredkovateľovi a rozhodcovi a určovaní výšky nákladov konania pred rozhodcom za konanie, ktoré sa začalo pred 1. augustom 2009 a ktoré nebolo ukončené do 1. augusta 2009, sa postupuje podľa tejto vyhlášky.
Zrušuje sa vyhláška Ministerstva financií Slovenskej republiky č. 179/1991 Zb., ktorou sa ustanovuje výška odmeny sprostredkovateľovi a rozhodcovi, výška poplatku za poskytnutie rovnopisu kolektívnej zmluvy vyššieho stupňa a výška a spôsob úhrady nákladov konania pred rozhodcom v znení zákona Národnej rady Slovenskej republiky č. 54/1996 Z. z. a vyhlášky Ministerstva práce, sociálnych vecí a rodiny Slovenskej republiky č. 476/2000 Z. z.
§ 1 Odmena sprostredkovateľovi
§ 2 Odmena rozhodcovi
§ 3 Výška nákladov konania
§ 4 Spôsob úhrady nákladov konania pred rozhodcom
Číslo: 315/2009 Z. z.
Názov: Vyhláška Ministerstva práce, sociálnych vecí a rodiny Slovenskej republiky o výške odmeny sprostredkovateľovi a rozhodcovi a výške a spôsobe úhrady nákladov konania pred rozhodcom
Dátum schválenia: 22.07.2009
Dátum vyhlásenia: 30.07.2009
Nachádza sa v čiastke: 112/2009

References: § 15
 § 12
 § 13
 súd 
 § 13
 § 2
 § 2

§ 1

§ 2

§ 3

§ 4